Sosha Duysker

**Sosha Duysker** (Amstelfean, 4 septimber 1991) is in Nederlânsk presintatrise, ferslachjouster en aktrise. Hja wurket foar de NPO en is bekend fan û.m. de tillefyzjeprogramma's *Het Klokhuis*, *Keuringsdienst van Waarde* en *Waku Waku*. 

## Libben en karriêre
### Jonkheid en oplieding
Duysker waard yn 1991 berne yn Amstelfean, as de dochter fan âldelju dy't fan Surinaamsk-Kreoalsk etnysk komôf wiene. Nei't se de middelbere skoalle trochrûn hie, studearre se media, ynformaasje en kommunikaasje oan 'e Hegeskoalle fan Amsterdam.

### Karriêre
Nei it ôfrûnjen fan har stúdzje fûn Duyske wurk as redaktrise by *Zapp Kids Top&nbsp;20*, in berneprogramma fan 'e Nederlânske Publike Omrop. Yn 2016 waard se ien fan 'e fêste presintators fan in oare berneprogramma: *Het Klokhuis* fan 'e NTR, dêr't se oant 2021 oan ferbûn bliuwe soe. Dêrnjonken die se by de NTR fan 2018 oant 2020 ek de presintaasje fan it programma *De Buitendienst*. Fierders wurke se fan 2017 ôf ek as aktrise yn 'e jeugdsearjes *Zappmissie* en *Zapp Detective*. Yn 2018 spriek Duysker as stimaktrise by de Nederlânsktalige neisyngronisearring de rol fan 'e nijslêzeresse yn 'e Disney-tekenfilm *Ralph Breaks the Internet* yn.

Yn 2020 presintearre Duysker op it Nederlânsk Filmfestival foar BNNVARA de útrikkingsseremoanje fan 'e Gouden Keallen, de wichtichste Nederlânske filmprizen. Datselde jiers wûn hja de Philip Bloemendal Priis foar it grutste sjoernalistike presintaasjetalint. Dy bekroaning fan har wurk krige se mei, troch har presintaasje fan in eigen fideo op Instagram, wêryn't se stelling naam tsjin rasisme en har stânpunt yn it maatskiplik debat oer Swarte Pyt taljochte. Yn 2021 sleat Duysker in eksklusyf kontrakt mei de KRO-NCRV, en waard se ien fan 'e fêste gesichten fan it ûndersykssjoernalistike programma *Keuringsdienst van Waarde*. Sûnt oktober 2022 docht se ek de presintaasje fan *Waku Waku*. Dy tillefyzjekwis út 'e 1990-er jierren oer bisten waard werombrocht op 'e tillefyzje; diskear lykwols net foar folwoeksenen, mar foar bern.

## Filmografy

|-

|-
|align="center"| 2016–2021 || *Het Klokhuis* || presintatrise || 
|-
|align="center"| 2017 || *Zapp Skills* || presintatrise || 
|-
|align="center"| 2017  || *Kerstster van het Jaar* || presintatrise || 
|-
|align="center"| 2017–2021 || *Zappmissie* || aktrise, ferskate rollen || 
|-
|align="center"| 2017–2021 || *Zapp Detective* || aktrise, ferskate rollen || 
|-
|align="center"| 2018–2019 || *Binge* || presintatrise || 
|-
|align="center"| 2018–2020 || *De Buitendienst* || presintatrise || 
|-
|align="center"| 2019 || *Wat Kijk Je Nou?* || presintatrise || 
|-
|align="center"| 2019–2020 || *Zapplive Checkt* || presintatrise || 
|-
|align="center"| 2020 || *M* || n.f.t. || te gast
|-
|align="center"| 2020 || *Zapplive Extra* || presintatrise || 
|-
|align="center"| 2020 || *De Nationale Schooltoets* || presintatrise || 
|-
|align="center"| 2020 || *Het Gouden Kalveren Gala* || presintatrise || 
|-
|align="center"| 2020 || *[[Serious Request]]: The Lifeline* || presintatrise || 
|-
|align="center"| 2021 || *De Slimste Mens* || n.f.t. || dielnimster oan in tillefyzjekwis 
|-
|align="center"| 2021 || *Zondag met Lubach* || n.f.t. || sjongster yn clip oer *Nieuwsuur*
|-
|align="center"| 2021 || *Opstand op de Neptunus* || presintatrise || 
|-
|align="center"| 2021 || *Stereotypisch* || presintatrise || 
|-
|align="center"| 2021–2022 || *Atlas* || ferslachjouster || 
|-
|align="center"| 2022 || *The Passion 2022* || ferslachjouster || 
|-
|align="center"| 2022–no || *Keuringsdienst van Waarde* || presintatrise/ferslachjouster || 
|-
|align="center"| 2022–no || *Waku Waku* || presintatrise || 
|-
|align="center"| 2023 || *Fake It Till You Make It* || presintatrise || ûnderdiel fan *Het Klokhuis*
|-
|align="center"| 2023 || *Weet Ik Veel* || n.f.t. || dielnimster oan in tillefyzjekwis
|-
|align="center"| 2023 || *Ik Hou van Holland* || n.f.t. || dielnimster oan in tillefyzjeshow
|-

|-
|align="center"| 2018 || *Ralph Breaks the Internet* || nijslêzeresse || as stimaktrise yn 'e Nederlânsktalige neisyngronisearring
|-
|}

## Keppelings om utens
*  Folsleine filmografy fan Sosha Duysker yn 'e Internet Movie Database (IMDb)